Innsbruck

**Innsbruck** on linn Lääne-Austrias, Tirooli liidumaa pealinn ja on suuruselt viies linn Austrias. See asub Inni orus kohas, kus sellega ühineb Wipptal, mis pakub ligipääsu Brenneri mäekurule umbes 30&nbsp;km lõuna pool.

Linn paikneb laias orus kõrgete mägede vahel, põhjas niinimetatud Karwendeli Alpide põhjaahelik (Hafelekarspitze, 2334&nbsp;m) ning lõunas Patscherkofel (2246&nbsp;m) ja Serles (2718&nbsp;m). Linn on 580 meetrit merepinnast kõrgemal.

Innsbruck on rahvusvaheliselt tuntud talispordikeskus ning võõrustas 1964. ja 1976. aasta taliolümpiamänge, samuti 1984. ja 1988. aasta taliparaolümpiamänge. Innsbruck võõrustas 2012. aastal ka esimesi noorte taliolümpiamänge. Nimi tähendab Inni silda.

## Rahvastik

## Loodus
### Kliima

Innsbruckis on niiske mandriline kliima (Köppeni kliimaklassifikatsioon: Dfb), kuna seal on aasta läbi suuremad temperatuurierinevused, kui enamikus Kesk-Euroopas, tänu asukohale mandri keskosas ja mägedes. Talved on sageli väga külmad (külmemad kui enamikus suuremates Euroopa linnades) ja lumised, kuigi föön toob mõnikord suure sula.

Kevad on lühike; päevad hakkavad soojenema, sageli üle 15&nbsp;°C, kuid ööd jäävad jahedaks või isegi külmetab.

Suvi on väga muutlik ja ettearvamatu. Päevad võivad olla jahedad, 17&nbsp;°C, ja vihmased, või päikesepaistelised ja väga kuumad, saavutades mõnikord 34&nbsp;°C. Suviti, nagu on oodata Alpide mõjuga kliimas, on temperatuuri kõikumine ööpäevas sageli väga suur, kui ööd jäävad tavaliselt jahedaks, olles keskmiselt 12&nbsp;°C, kuid saavutades mõnikord ka 6&nbsp;°C.

Aasta keskmine temperatuur on 9&nbsp;°C.

## Linnaosad ja statistilised üksused

Innsbruck jaguneb 9 linnaosaks (katastriüksuseks), mis on moodustatud varem iseseisvatest valdadest või küladest. Need 9 linnaosa jagunevad edasi 20 kvartaliks (katastriringkonnaks). Kõik kvartalid on ühe linnaosa sees, välja arvatud Hungerburg (Ülem-Innsbruck), mis jaguneb kahe vahel. Statistilistel eesmärkidel jaguneb Innsbruck edasi 42 statistiliseks üksuseks (*Statistischer Bezirk*) ja 178 nummerdatud plokiks (*Zählsprengel*).

Järgmised on 9 linnaosa, rahvaarv seisuga 31. oktoober 2011:

* Innsbruck (siselinn) (18 524), osad: vanalinn (*Altstadt*), Dreiheiligen-Schlachthof ja Saggen
* Wilten (15 772), osad: Mentlberg, Sieglanger ja Wilten West
* Pradl (30 890), osad: Pradler-Saggen, Reichenau ja Tivoli
* Hötting (31.246), osad: Höttinger Au, Hötting West, Sadrach, Allerheiligen, Kranebitten ja osa Hungerburgist
* Mühlau (4750), osad: osa Hungerburgist
* Amras (5403), osad: Roßau
* Arzl (10 293), osad: Neuarzl ja Olympisches Dorf
* Vill (535)
* Igls (2204)

## Valitsemine

2012. aasta kohalike valimiste tulemused:

* Für Innsbruck 21% (konservatiivne)
* Austria Sotsiaaldemokraatlik Partei 14,5% (vasakpoolne)
* Austria Roheline Partei 19,1% (vasakpoolne)
* Austria Rahvapartei 21,9% (konservatiivne)
* Freie Liste Rudi Federspiel 7,9% (parempoolne)
* Austria Vabaduspartei 7,7% (parempoolne)
* Tirooli Piraadipartei 3,8%

## Majandus ja taristu

Innsbruck on Lääne-Austria kultuuriline ja majanduslik keskus. See on ka oluline turismikeskus rohkem kui miljoni ööbimisega aastas.

Innsbruckis on 86 186 töötajat ja umbes 12 038 tööandjat. 7598 inimest on füüsilisest isikust ettevõtjad. Ligikaudu 35 000 inimest sõidab iga päev Innsbrucki ümbritsevatest valdadest. Töötuse tase oli 2012. aastal 4,2%.

Riiklik statistikaamet Statistik Austria ei esita majandusandmeid üksi Innsbrucki linnale, vaid koos Innsbrucki ringkonnaga, mis on kokku võetud NUTS 3-piirkonnaks Innsbruckis. 2013. aastal oli SKP elaniku kohta NUTS 3-piirkonnas Innsbruckis 41 400 eurot, mis on umbes 60% üle Euroopa Liidu keskmise.

TIWAG (energia tootmine), Bank für Tirol und Vorarlberg (rahandus), Tiroler Versicherung (kindlustus) ja MED-EL (meditsiiniseadmed) peakorterid asuvad Innsbruckis. Swarovski (klaasitööstus), Felder Group (masinaehitus) ja Swarco (liiklustehnoloogia) peakorterid asuvad vähem kui 20&nbsp;km kaugusel linnast.

Elamukinnisvara on rahvuslike standardite järgi väga kulukas. Keskmine ruutmeetri hind Innsbruckis on 4430 eurot (2015), mis on suuruselt teine Austria linnade hulgas, jäädes maha vaid Salzburgist (4823 eurot), kuid edestades Viini (3980 eurot).

### Transport

Innsbruck paikneb piki A12/A13 kiirteekoridori, pakkudes ligipääsu Veronale Itaalias ja Münchenile Saksamaal. A12 ja A13 kohtuvad Innsbrucki lähedal, kus A13 lõpeb.

Innsbruck Hauptbahnhof, kõige olulisem raudteejaam Innsbruckis ja Tiroolis, on üks aktiivsemaid raudteejaamu Austrias. Seda teenindavad Unterinntalbahn Saksamaale ja Ida-Austriasse, Arlbergi raudtee läände ning Brenneri raudtee, mis ühendab Põhja-Itaalia Brenneri mäekuru kaudu Lõuna-Saksamaaga. Detsembrist 2007 teenindab linnalähireise S-Bahn Tirol.

Innsbrucki lennujaam paikneb Kranebitteni äärelinnas, mis asub linnast läänes. Lennud toimuvad Frankfurti, Londonisse, Amsterdami ja Viini. Toimuvad ka kohalikud lennud ümber Alpide, samuti hooajalised lennud muudesse sihtkohtadesse. Talviti kasvab aktiivsus märgatavalt, kuna piirkonda reisib suurel arvul suusatajaid. See on Welcome Airi põhibaas. Lennujaam on ligikaudu 4&nbsp;km Innsbrucki keskusest.

Kohalikku ühistransporti pakub Innsbrucker Verkehrsbetriebe (IVB), bussi- ja trammiteede võrgustikku haldav avalik-õiguslik asutus. Meetrise rööpmelaiusega trammivõrk koosneb kahest linnaliinist, 1 ja 3, ning kahest linnaümbrust teenindavast liinist: liin 6, Innsbrucker Mittelgebirgsbahn Iglsi, ja liin STB, Stubaitalbahn Stubaitali kaudu Fulpmesini. Võrgustikku on kavas tulevastel aastatel laiendada, et jõuda Hall in Tirolisse idas ja Völsi läänes (taastades seega endise trammiliini [suletud 1960. aastate lõpul] Innsbruckist Solbad Halli, nagu Hall in Tirol siis tuntud oli). Arvukad bussiliinid teenindavad siselinna ja ühendavad selle linnalähiümbrusega. 2007. aastani kuulus bussivõrku kaks trollibussiliini, kuid need kaotati trammivõrgu kavandatud laiendamise ettevalmistamisel.

Detsembris 2007 taasavati pärast kaheaastast pausi ulatuslikuks ümberehitamiseks Hungerburgbahn, funikulööriliin Hungerburgi linnaossa, osalise ümberkorraldusega ning uue laiendusega üle Inni jõe ja Kesk-Innsbrucki. Liin varustati ka uute sõidukitega. Jaamade unikaalse disaini tõttu, mille lõi kuulus arhitekt Zaha Hadid, sai funikulöör kohe linna uueks embleemiks. Liini ehitas ümber Itaalia firma Leitner, ja see võib nüüd vedada kuni 1200 inimest tunnis. Liini hoiab käigus erafirma Innsbrucker Nordkettenbahnen.

## Haridus

Innsbruck on ülikoolilinn, kus on mitu kohalikku kolledžit ja ülikooli.

Innsbruckis asub vanim Lääne-Austria humanitaargümnaasium, Akademisches Gymnasium Innsbruck. Kooli asutas 1562. aastal jesuiitide ordu ja see oli 1669. aastal asutatud ülikooli eelkäija.

Innsbruck võõrustab mitut ülikooli. Tuntuimad on Innsbrucki Ülikool (Leopold-Franzens-Universität), Innsbrucki Meditsiiniülikool ja rakendusteaduste ülikool Management Center Innsbruck.

## Ajalugu

Varaseimad jäljed annavad tunnistust esialgsest asustusest varakiviajal. Säilinud Rooma-eelsed kohanimed näitavad, et ala oli pidevalt rahvastatud. 4. sajandil rajasid roomlased armeejaama *Veldidena* (nimi on säilinud tänapäevases Wilteni linnaosas) Oeniponsis (Innsbruck), et kaitsta majanduslikult olulist äriteed Verona-Brenner-Augsburg Raetia provintsis.

Innsbrucki esmamainimine pärineb nimest *Oeni Pontum* või *Oeni Pons*, mis on ladina keeles sild (pons) üle Inni (Oenus), mis oli oluline ületuskoht üle Inni jõe. Andechsi krahvid omandasid linna 1180. aastal. 1248. aastal läks linn Tirooli krahvide kätte. Linna vapil on kujutatud linnulennult vaadet Inni sillale, nagu see oli aastal 1267. Tee üle Brenneri kuru oli toona suur transpordi- ja sideühendus põhja ja lõuna vahel, ja kergeim tee üle Alpide. Transiitjaamast teenitud tulud võimaldasid linnal õitseda.

Innsbruckist sai kogu Tirooli pealinn 1429. aastal ning 15. sajandil sai linnast Euroopa poliitika ja kultuuri keskus, kui keiser Maximilian I 1490. aastatel samuti Innsbruckis resideeris. Linn sai keisri kohalolekust kasu, nagu seda võib näha Hofkirche näitel. Sinna kavandasid ja püstitasid tema järeltulijad osaliselt Maximiliani hauamonumendi. Ansambel Habsburgist keisri tegelike ja müütiliste esivanemate kenotaafi ja pronkskujudega on üks Innsbrucki peamistest kunstimälestistest. Regulaarne postiteenistus Innsbrucki ja Mecheleni vahel loodi aastal 1490 Thurn-und-Taxis-Posti poolt.

1564. aastal hakkas ertshertsog Ferdinand II valitsema Tirooli ja muu Kaugema Austria valduste üle, mida hallati Innsbruckist 18. sajandini. Ta ehitas Ambrasi lossi ja korraldas seal oma ainulaadse renessansskunstikogu, tänapäeval peamiselt Viini kunstimuuseumi – Kunsthistorisches Museumi osa. 1665. aastani valitsesid Innsbruckis omaette õukonnaga Habsburgide dünastia võsud. 1620. aastatel kerkis Innsbruckis esimene ooperimaja Alpidest põhja pool (Dogana).

1669. aastal asutati ülikool. Samuti hüvitisena õukonnale, kuna keiser Leopold I valitses taas Viinist ja Habsburgide dünastia Tirooli võsud hääbusid aastal 1665.

Napoleoni sõdade ajal loovutati Tirool Baierile, Prantsusmaa liitlasele. Andreas Hofer juhtis Tirooli talupoegade armee Bergiseli lahingutes Baieri ja Prantsuse ühendvägede vastu võiduni ja tegi siis Innsbrucki oma administratsiooni keskuseks. Ühendarmee võitis hiljem Tirooli miilitsaarmeed ja aastani 1814 oli Innsbruck Baieri osa. Pärast Viini kongressi Austria võim taastati. Aastani 1918 oli linn (üks neljast autonoomsest linnast Tiroolis) osa Habsburgide monarhiast (pärast Austria-Ungari kompromissi selle Austria poolest), samanimelise ringkonna keskus, üks 21-st *Bezirkshauptmannschaften*'ist Tirooli provintsis.

Tirooli kangelane Andreas Hofer hukati Mantovas; tema säilmed toimetati Innsbrucki tagasi 1823. aastal ja maeti frantsisklaste kirikusse.

Esimese maailmasõja ajal oli ainus registreeritud Innsbruckis toimunud tegevus sõja lõpu poole. 20. veebruaril 1918 ründasid Itaaliast lennanud liitlaste lennukid Innsbrucki, põhjustades seal ohvreid Austria vägede hulgas. Linn ei saanud kannatada. Novembris 1918 okupeeriti Innsbruck ja kogu Tirool Esimese Itaalia armee III korpuse 20 000 – 22 000 sõduri poolt.

1929. aastal peeti Innsbruckis esimesed ametlikud Austria malemeistrivõistlused.

1938. aastal annekteeriti Austria anšlussiga Natsi-Saksamaasse. 1943. aastast kuni aprillini 1945 koges Innsbruck 22 õhurünnakut ja kannatas suurt kahju.

### Euroregioon Tirool-Lõuna-Tirool-Trentino

1996. aastal kiitis Euroopa Liit heaks Austria Tirooli liidumaa ning Itaalia autonoomsete provintside Lõuna-Tirooli ja Trentino vahelise edasise kultuurilise ja majandusliku integratsiooni, tunnustades Euroregiooni Tirool-Lõuna-Tirool-Trentino loomist.

## Kultuur
### Kultuuriüritused

Innsbruck on väga populaarne turismisihtpunkt, mis korraldab igal aastal järgmisi üritusi:

* Innsbrucker Tanzsommer
* Bergsilvester (aastavahetusöö)
* Innsbrucker Festwochen der Alten Musik (Innsbrucki Vanamuusika Festival)
* Christkindlmarkt (jõulupüha)

### Sport

Oma asukoha tõttu kõrgete mägede vahel pakub Innsbruck ideaalset kohta talviti suusatamiseks ning suviti suusahüpeteks ja alpinismiks. Ümber Innsbrucki on mitu suusakeskust, põhjaahelikku teenindab köisraudtee ja lisaks istetõstukid veelgi kõrgemale. Teised suusakeskused naabruses on Axamer Lizum, Muttereralm, Patscherkofel, Igls, Seefeld, Tulfes ja Stubaital. Liustikega maastik viimases teeb suusatamise võimalikuks isegi suvekuudel.

Taliolümpiamänge on Innsbruckis peetud kaks korda, esiti aastal 1964 ja taas aastal 1976, kui Colorado valijad lükkasid 1972. aastal tagasi võlakirjade rahvahääletuse Denveri mängude rahastamiseks, mis algselt 1970. aastal neile oli antud. 1976. aasta taliolümpiamängud olid viimased mängud, mis peeti saksakeelsetes Alpides (Austria, Saksamaa või Šveits).

Koos Sankt Moritziga Šveitsis ja Lake Placidiga Ühendriikides on see üks kolmest kohast, mis on kahel korral talimänge võõrustanud. See võõrustas ka 1984. ja 1988. aasta taliparaolümpiamänge.

Innsbruck võõrustas 2012. aastal esimesi noorte taliolümpiamänge.

Innsbruck võõrustab igal aastal ka Nelja hüppemäe turnee ühte neljast suusahüppevõistlusest.

Teised Innsbruckis peetud märkimisväärsed üritused on Air & Style lumelaua võistlus aastatel 1994–1999 ja 2008. aastal ning Jäähoki maailmameistrivõistlused 2005. aastal. Koos Seefeldiga organiseeris Innsbruck 2005. aastal taliuniversiaadi. Innsbrucki Bergiselschanze on üks kuulsa Nelja hüppemäe turnee mägedest.

Innsbruckis asub jalgpalliklubi FC Wacker Innsbruck, mis mängis Austria jalgpalli Bundesligas (kõrgem liiga) aastatel 2010–2011. Endised meeskonnad on FC Swarovski Tirol ja FC Tirol Innsbruck. FC Wacker Innsbrucki staadion Tivoli Neu on üks kaheksast staadionist, mis võõrustas Euroopa meistrivõistlusi jalgpallis, mis toimusid juunis 2008 Šveitsis ja Austrias.

Linn võõrustas ka Ameerika jalgpalli finaali, Eurobowl XXII Swarco Raiders Tiroli ja Raiffeisen Vikings Vienna vahel.

Linn võõrustas 2011. aasta IFAF maailmameistrivõistluste avaringi mänge, ametlikke rahvusvahelisi Ameerika jalgpalli meistrivõistlusi.

6.–16. septembrini 2018 toimusid seal 2018. aasta IFSC ronimise maailmameistrivõistlused.

## Vaatamisväärsused
#### Ehitised ja monumendid

* Vana Inni sild (*Alte Innbrücke*)
* Ambrasi loss
* Andreas Hoferi kalm
* Püha Anna sammas (*Annasäule*)
* Bergiselschanze
* Büchsenhauseni loss
* Canisianum
* Casino
* Raekoda (*Stadtsaal*)
* Goldenes Dachl
* Helblinghaus
* Keisripalee (*Hofburg*)
* Hungerburgbahn
* Leopoldsbrunnen
* Maria-Theresien-Straße
* Maximiliani kenotaaf ja Mustad mehed (*Schwarzen Männer*)
* Liidumaa vana parlament (*Altes Landhaus*)
* Vanalinn (*Altstadt*)
* Hõbekabel (*Silberne Kapelle*)
* Linntorn (*Stadtturm*)
* Triumfikaar (*Triumphpforte*)
* Tirooli liidumaa teater

### Muuseumid

* Alpiklubi muuseum
* Ambrasi loss
* Arsenal
* Linnaarhiiv
* Grassmayri kellavalutöökoda ja muuseum
* Innsbrucki Stubaitali raudteejaam
* Kaiserjäger Museum
* Tirooli panoraami muuseum (*Das Tirol Panorama*)
* Tirooli rahvakunstimuuseum (*Tiroler Volkunstmuseum*)
* Tirooli liidumaamuuseum (*Tiroler Landesmuseum* or *Ferdinandeum*)
* Tirooli muuseumiraudtee (*Tiroler Museumsbahnen*)

### Kirikud

* Õukonnakirik (*Hofkirche*)
* Innsbrucki toomkirik (*Dom zu St. Jakob*)
* Vana ursuliinide kirik
* Jesuiitide kirik
* Jumalaema kirik
* Igavese Abistaja Jumalaema kirik
* Serviitide kirik
* Hospitalikirik
* Ursuliinide kirik
* Wilteni klooster (*Stift Wilten*)
* Wilteni basiilika (*Wiltener Basilika*)
* Püha Kolmainu kirik
* Püha Johannese kirik
* Püha Theresa kirik (Hungerburg)
* Pradleri kihelkonnakirik
* Pauluse liidumaa memoriaalkirik Reichenaus
* Evangeelne Kristuse kirik
* Evangeelne Ülestõusmise kirik
* Vana Höttingeni kihelkonnakirik
* Höttingeni kihelkonnakirik
* Püha Nikolause kihelkonnakirik
* Neu-Arzli kihelkonnakirik
* Püha Norberti kihelkonnakirik
* Maria am Gestade kihelkonnakirik
* Hea Lamburi kihelkonnakirik
* Püha Jüri kihelkonnakirik
* Pauluse kihelkonnakirik
* Püha Pirminiuse kihelkonnakirik
* Kaitseingli kirik

### Pargid ja aiad

* Alpiloomaaed (*[[Alpenzoo]]*)
* Baggersee Innsbruck
* Innsbrucki ülikooli botaanikaaed
* Hofgarten
* Rapoldi park
* Ambrasi lossi park (*Schlosspark Ambras*)


Pilt:Chateau ambras.jpg|Ambrasi loss
Pilt:Innsbruck 1 230.jpg|Andreas Hoferi kalm
Pilt:Zeughaus-innsbruck.jpg|Arsenal
Pilt:Innsbruck 2 108.jpg|Linnatorn (*Stadtturm*)
Pilt:Helblinghaus3.JPG|Helblinghaus
Pilt:IA Hofgarten A.jpg|Hofgarten
Hofkirche Innsbruck 1.jpg|Hofkirche (õukonnakirik)
Pilt:2781 - Innsbruck - Inn.JPG|Innsbruck öösel
Pilt:Innsbruck Flusspromenade.jpg|Innsbruck Inni jõelt
Pilt:IA Mariahilf-A.jpg|Mariahilfkirche
Pilt:Innsbruck 1 305.jpg|Maximiliani kenotaaf ja Mustad mehed
Pilt:Blick auf Innsbruck-Mariahilf und Innbruecke.jpg|Vana Inni sild
Pilt:Goldenes Dachl 3950109736 571225b427 b.jpg|Vanalinn (*Altstadt*) ja *Goldenes Dachl*
Pilt:Goldenes Dachl2.JPG|Vanalinn Stadtturmi poolt vaadatuna
Pilt:12-06-05-innsbruck-by-ralfr-070.jpg|Servitenkirche
Pilt:Innsbruck Siebenkreuzkapelle 2.jpg|Siebenkreuzkapelle
Pilt:Innsbruck Spitalkirche 103.jpg|Spitalskirche
Pilt:IA TirolerLandesmuseum A.jpg|Tirooli liidumaa muuseum (*Tiroler Landesmuseum*)
Pilt:Innsbruck 1879.JPG|Triumfikaar
Pilt:Innsbruck Stiftskirche Wilten.jpg|Wilteni kloostri kirik
Pilt:Innsbruck-Basilique de Wilten.jpg|Wilteni basiilika


## Organisatsioonid

* SOS Lasteküla, ühe maailma suurima heategevusliku organisatsiooni rahvusvaheline peakorter asub Innsbruckis.
* Rahvusvaheliselt aktiivne valitsusväline organisatsioon Austria välismaateenistus asutati Innsbruckis 1992. aastal Andreas Maislingeri ja Andreas Hörtnagli poolt. Selle keskbüroo asub Innsbruckis Hutterwegis.
* Innsbruckis on kaks ülikooli, Innsbrucki Ülikool ja Innsbrucki Meditsiiniülikool. Innsbrucki Meditsiiniülikoolil on üks Euroopa suurimaid suusatraumade kliinikuid.
* MED-ELi, ühe suurima sisekõrva implantaatide tootja rahvusvaheline peakorter asub Innsbruckis.
* Kosmoseskafandri simulaatori Aouda.X arendas välja OeWF Innsbruckis. Ka missioonide toetuskeskus paljudele OeWF Marsi analoogmissioonidele asub linnas. See missioonide toetuskeskus kasutas veebruaris 2013 MARS2013 ekspeditsiooni tarvis viivitusega suhtlust Weyprechti laagriga Marokos Erfoudi lähedal kõrbes.

## Tuntud inimesi

### Varajane aeg kuni 1600

* Friedrich III (1415–1493), Saksa-Rooma keiser aastast 1452 kuni oma surmani, esimene Habsburgist keiser
* Margaretha von Österreich (u 1416–1486), Habsburgide kojast oli Saksi kuurvürstinna 1431–1464 abielu kaudu Wettinist kuurvürsti Friedrich II-ga. Ta oli keiser Friedrich III õde
* Sigismund (1427–1496), Habsburgist Austria ertshertsog ja Tirooli valitseja aastatel 1446–1490
* Elisabeth Brandenburgist (1510–1558), Hohenzollernite printsess ja Brandenburgi markkrahvinna
* Antoine Perrenot de Granvelle (1517–1586), La Baume Saint Amouri krahv, Burgundia riigimees, tehti kardinaliks, kes järgnes oma isale Hispaania Habsburgide juhtiva ministrina
* Katharina von Österreich, Poola kuninganna (1533–1572), üks Ferdinand I ja Anna 15 lapsest
* Jacob Regnart (1540, aastad – 1599), flaami renessansihelilooja, nii vaimuliku kui ka ilmaliku muusika autor
* Adam Tanner (1572–1632), jesuiidist matemaatika- ja filosoofiaprofessor. Kuu kraater Tannerus on saanud nime tema järgi
* Anna von Österreich-Tirol (1585–1618), sünnilt Austria ertshertsoginna ja Habsburgide Tirooli haru liige ning abielu kaudu Saksa-Rooma keisrinna
* William Young (suri 23. aprillil 1662), inglise vioolamängija ja barokiajastu helilooja, kes töötas Ferdinand Karli õukonnas Innsbruckis

### 1600–1700

* Johann Paul Schor (1615–1674), kunstnik, Roomas tuntud kui "Giovanni Paolo Tedesco"
* Isabella Clara von Österreich (1629–1685), sünnilt Austria ertshertsoginna, Habsburgide Tirooli haru liige
* Sigismund Franz (1630–1665), Kaugema Austria, sealhulgas Tirooli valitseja
* Maria Leopoldine von Österreich-Tirol (1632–1649), sünnilt Austria ertshertsoginna ja Habsburgide Tirooli haru liige ning abielu kaudu Saksa-Rooma keisri Ferdinand III teine naine
* Claudia Felizitas von Österreich-Tirol (1653–1676), sünnilt Austria ertshertsoginna ning abielu kaudu Saksa-Rooma keisrinna ja Leopold I teine naine
* Ferdinand Adam von Pernau, Rosenau krahv (1660–1731), oli Austria ornitoloog
* Leopold (1679–1729), hüüdnimega Hea, oli Lotringi ja Bari hertsog aastast 1690
* Michael Ignaz Mildorfer (1690–1747), maalikunstnik, maalis peamiselt religioosse sisuga töid

### 1700–1850

* Josef Ignaz Mildorfer (1719–1775), maalikunstnik, Michael Ignaz Mildorferi poeg
* Franz Edmund Weirotter (1733–1771), maalikunstnik, peamiselt maastike ja merendusstseenide autor
* Johann Nepomuk von Laicharting (1754–1797), entomoloog ja loodusteaduste (*Naturgeschichte*), professor Innsbruckis
* Ignaz Anton von Indermauer (1759–1796), aadlimees, kes mõrvati talupoegade mässu ajal
* Josef Speckbacher (1767–1820), oli juhtiv kuju Tirooli mässus Napoleoni vastu
* Joseph von Hormayr (1781/2–1848), Austria ja Saksamaa riigimees ja ajaloolane.
* Wilibald Swibert Joseph Gottlieb von Besser (1784–1842), Austrias sündinud botaanik, kes töötas peamiselt Lääne-Ukrainas
* Hermann von Gilm zu Rosenegg (1812–1864), jurist ja luuletaja
* Vinzenz Maria Gredler (1823 Telfsi – 1912), oli dominikaani munk, klassitsist, filosoof, teoloog ja loodusteadlane
* Georg Mader (1824–1881), oli Austria maalikunstnik
* Philipp Sarlay (1826–1908), telegraafibüroo juht ning tehnoloogia- ja teadussaavutuste pioneer
* Leopold Pfaundler von Hadermur (1839–1920), füüsik ja keemik, tänapäeval mäletatakse tema gaasireaktsioonide molekulaar-kineetilist selgitust tasakaalu tingimusel
* Ignatius Klotz (1843–1911), Ameerika farmer ja poliitik Wisconsinis
* Georg Luger (1849–1923), oli Austria kuulsa Luger P08 looja

### 1850–1880

* Edgar Meyer (1853–1925), maalikunstnik, kes ehitas endale lossi ja tegeles poliitikaga
* Oswald Redlich (1858 Innsbruck – 1944), ajaloolane ja arhivaar; ajaloo abiteaduste valdkond
* Heinrich Schenkl (1859 Innsbruck – 1919), klassikaline filoloog, klassikalise filoloogi Karl Schenkli poeg
* Karl Schönherr (1867–1943), Austria kirjanik, kes kirjutas Austria *[[Heimat]]* teemal
* Erwin Payr (1871–1946), kirurg, ärritunud soole sündroom või "Payri tõbi" on nimetatud tema kirjeldatud seisundi järgi
* Meinhard von Pfaundler (1872–1947), lastearst, kes huvitus eriti tõve diateetilistest aspektidest
* Arnold Durig (1872–1961), Austria füsioloog, keda mäletatakse tema uurimustest, mis puudutavad suurel kõrgusel asuvaid organisme
* Henry Taaffe, 12. Taaffe vikont (1872–1928), maaomanik, kes kandis pärilikke tiitleid Austrias ja Iirimaal aastani 1919, kui ta mõlemad kaotas
* Bruno Franz Kaulbach (1880–1963), jurist ja Kohni perekonna liige, kelle järglaste hulka kuulub Ameerika Ühendriikide riigisekretär John Kerry

### 1880–1900

* Mimi Gstöttner-Auer (1886–1977), Austria lava- ja filminäitleja
* Clemens Holzmeister (1886–1983), arhitekt ja lavakunstnik
* Raoul Stojsavljevic (1887 Innsbruckis – 1930), esimese maailmasõja lennuäss
* Erwin Faber (1891–1989), juhtiv näitleja Münchenis ja Saksamaal, 1970. aastate lõpul esines ta Residenztheateris
* Diana Budisavljević (1891–1978), humanitaar, kes juhtis suuri abiponnistusi Jugoslaavias Teise maailmasõja ajal
* Otto Hofmann (1896–1982), SS-Obergruppenführer ja Natsi-Saksamaa "Rassi ja asumise peavalitsuse" direktor. Ta mõisteti 1948. aastal sõjakuritegude eest 25 aastaks vangi ja amnesteeriti 7. aprillil 1954
* Karol Juliusz "Igo" Sym (1896–1941), Austrias sündinud Poola näitleja ja kollaboratsionist Natsi-Saksamaaga
* Õnnis Jakob Gapp (1897–1943), rooma katoliku preester ja marianistide tunnustatud liige
* Otto Neugebauer (1899–1990), Austria-Ameerika matemaatik ja teadusajaloolane

### 1900–1918

* Carl-Heinz Schroth (1902–1989), näitleja ja režissöör, esines 60 filmis aastatel 1931–1989
* Hadwig Pfeifer-Lantschner (1906–2002), Austria ja hiljem Saksa mäesuusataja, kes osales 1936. aasta taliolümpiamängudel
* Bruno de Finetti (1906–1985), Itaalia probabilist, statistik ja aktuaar, tuntud tõenäosuskäsitluse poolest
* Roderich Menzel (1907–1987), harrastustennisist ja pärast aktiivset karjääri kirjanik
* Lotte Scheimpflug (1908–1997), Austria ja hiljem Itaalia kelgutaja, võistles 1920.–1950. aastatel
* Robert Bernardis (1908 Innsbruckis – 1944), vastupanuvõitleja, osales katses tappa Adolf Hitler 20. juuli vandenõus 1944. aastal
* Karl Gruber (1909–1995), oli Austria poliitik ja diplomaat
* Gustav Lantschner (1910–2011), näitlejaks pöördunud mäesuusataja. Ta osales 1936. aasta taliolümpiamängudel
* Anton Malloth (1912–2002), oli ülevaataja Theresienstadti koonduslaagris
* Erich Eliskases (1913–1997), male suurmeister 1930. ja 1940. aastatel, kes esindas Austriat, Saksamaad ja Argentinat rahvusvahelistel võistlustel
* Heinrich C. Berann (1915–1999), kaasaegse panoraamkaardi isa, sündis maalikunstnike ja skulptorite peres Innsbruckis
* Peter Demant (1918 Innsbruckis – 2006), oli Vene kirjanik ja avalik tegelane

### 1918–1930

* Constanze Manziarly (1920–1945), Adolf Hitleri kokk/dietoloog kuni tema viimaste päevadeni Berliinis 1945. aastal
* Judith Holzmeister (1920–2008), näitleja, oli 1947–1955 abielus näitleja Curd Jürgensiga
* Reinhold Stecher (1921–2013), rooma katoliku kiriku prelaat. Innsbrucki diötseesi piiskop aastatel 1980–1997
* Otmar Suitner (1922–2010), dirigent, kes veetis suurema osa oma karjäärist Ida-Saksamaal. Ta oli Staatskapelle Dresdeni peadirigent aastatel 1960–1964
* Meinhard Michael Moser (1924–2002), mükoloog ning lehikseente taksonoomia, keemia ja mürgisuse uurija
* Hermann Buhl (1924–1957), mägironija, ja teda peetakse kõigi aegade üheks parimaks ronijaks
* Egon Schöpf (sündinud 1925), mäesuusataja, kes osales 1948. aasta taliolümpiamängudel ja 1952. aasta taliolümpiamängudel
* Dietmar Schönherr (1926–2014), Austria filminäitleja
* Ilse von Alpenheim (sündinud 1927), pianist
* Dagmar Rom (sündinud 1928), endine mäesuusataja, kes võitis 2 kuldmedalit 1950. aasta mäesuusatamise maailmameistrivõistlustelt
* Walter Steinegger (sündinud 1928), endine suusahüppaja, kes võistles aastatel 1952–1963 ja 1952. aasta taliolümpiamängudel Oslos
* William Berger (1928 Innsbruck – 1993), Austria-Ameerika näitleja
* Professor Dr. Christian Schwarz-Schilling (sündinud 1930 Innsbruckis), Saksa poliitik, ettevõtja, filantroop, meedia- ja telekommunikatsiooniuuendaja

### 1930–1955

* Johannes Heinrich von Sachsen-Coburg-Koháry (1931 Innsbruckis – 2010), Sachsen-Coburg-Koháry prints
* Erich Urbanner (sündinud 1936 Innsbruckis), Austria helilooja ja õpetaja
* Fritz Dinkhauser (sündinud 1940), poliitik, vasaraheitja ja bobisõitja 1968. aasta taliolümpiamängudel
* Marcello Spatafora (sündinud 1941), Itaalia diplomaat, endine Itaalia alaline esindaja ÜRO juures
* Klaus Riedle (sündinud 1941 Innsbruckis), Saksa energeetikateadlane, aitas kaasa tõhusamate gaasiturbiinide arendamisele elektritootmiseks
* Peter Noever (sündinud 1941 Innsbruckis), disainer ning kunsti, arhitektuuri ja meedia suurkuraator
* Gerhard Pfanzelter (sündinud 1943 Innsbruckis), tuntud Austria diplomaat
* Christian Berger (sündinud 1945), Austria filmioperaator
* Radu Malfatti (sündinud 1946), tromboonimängija ja helilooja
* Professor Herbert Lochs, MD (1946–2015), silmapaistev Saksa ja Austria arst ja teadlane
* Helga Anders (1948–1986), Austria seriaalinäitleja
* Gert Elsässer (sündinud 1949), skeletonisõitja, kes võistles 1980. aastate alguses
* Peter Zoller (sündinud 1952 Innsbruckis), teoreetiline füüsik ja professor Innsbrucki Ülikoolis
* Andreas Maislinger (sündinud 1955), Austria ajaloolane ja Austria Holokausti Memoriaalteenistuse asutaja
* Gabriele Sima (1955–2016), ooperilaulja

### 1955 kuni tänapäevani

* Wolfgang Scheffler (sündinud 1956), suurte, paindlike paraboolpeeglite leiutaja/edendaja; peeglid koondavad päikesevalgust toiduvalmistamiseks ühisköökides, pagariärides ja maailma esimeses päikeseenergial krematooriumis
* Gabriele Fontana (sündinud 1958 Innsbruckis), Austria ooperisopran
* Franz Marx (sündinud 1963), maadleja, kes osales suveolümpiamängudel Barcelonas
* Christian Spielmann (sündinud 1963), füüsik ja professor Jena ülikoolis
* Thomas Larcher (sündinud 1963 Innsbruckis), Austria helilooja ja pianist
* Markus Prock (sündinud 1964), kelgutaja, kes võistles aastatel 1983–2002
* Armin Wolf (sündinud 1966), ajakirjanik ja televisiooni saatejuht
* Eva Lind (sündinud 1966), ooperilaulja
* Johannes von Sachsen-Coburg-Koháry (1969 Innsbruck – 1987), oli Sachsen-Coburg-Koháry prints
* Bernhard Landauer (sündinud 1970), kontratenor
* Gabriel Kuhn (sündinud 1972), Rootsis asuv poliitiline kirjanik ja tõlkija
* Aleksandar Marković (sündinud 1975), Serbia dirigent, Tirooli Ooperimaja peadirigent
* Barbara Schett (sündinud 1976), Austria tennisist ja spordikommentaator
* René Benko (sündinud 1977), kinnisvarainvestor ja Signa Holdingi asutaja
* Alice Tumler (sündinud 1978), televisiooni saatejuht
* Manu Delago (sündinud 1984), Londonis asuv hangimängija, löökpillimängija ja helilooja
* Fritz Dopfer (sündinud 1987), maailma karikasarjas võistlev mäesuusataja, kes on spetsialiseerunud slaalomile ja suurslaalomile
* Amira El Sayed (sündinud 1991 Innsbruckis), Egiptuse-Austria näitleja ja kirjanik
* Nathan Trent (sündinud 1992), Austria laulja, kes esindas Austriat 2017. aasta Eurovisiooni lauluvõistlusel
* Susanna Kurzthaler (sündinud 1995), laskesuusataja
* Vanessa Herzog (sündinud 1995), kiiruisutaja

## Rahvusvahelised suhted
### Sõpruslinnad

* Freiburg Baden-Württembergis Saksamaal *(aastast 1963)*
* Grenoble Isère'i departemangus Auvergne-Rhône-Alpesi piirkonnas Prantsusmaal *(aastast 1963)*
* Sarajevo Bosnia ja Hertsegoviinas *(aastast 1980)*
* Ålborg Taanis *(aastast 1982)*
* Thbilisi Gruusias *(aastast 1982)*
* Ōmachi Jaapanis *(aastast 1985)*
* New Orleans Louisiana osariigis Ameerika Ühendriikides *(aastast 1995)*

### Partnerlus

* Kraków Väike-Poola vojevoodkonnas Poolas (aastast 1998)

### Austria välismaateenistus

Austria välismaateenistus on valitsusväline organisatsioon, mis pakub ametikohti alternatiivseks Austria riigiteenistuseks 85 organisatsioonis 35 riigis üle maailma Holokausti Memoriaalteenistuse, Sotsiaalteenistuse ja Rahuteenistuse valdkondades. Selle asutasid Andreas Maislinger ja Andreas Hörtnagl 1998. aastal ning see baseerub Innsbruckis.

## Vaata ka

* Tirool
* Innsbruck, ich muss dich lassen
* Trammid Innsbruckis
* Muusika Innsbruckis
* Lohbach

## Viited

## Välislingid

* Innsbruck.at
* Innsbruck.info
* tirolerabend.info
* IVB – ametlik ühistranspordi veebisait
* Innsbrucki fotod 2008
* Fotod Hafelekari mäest Innsbrucki kohal
* www.provinnsbruck.at
* www.all-inn.at